safouaneb/arywiki huggingface dataset:
محمد لمعروفي

محمد لمعروفي (تولد ف 1947، توفى ف 18 نونبر 2025) هو كوايري مغريبي كان كيلعب وسايطي. حياتو. شارك لمعروفي معا لمونتخاب د لمغريب ف كاس لعالم 1970 ف لمكسيك ؤ كاس افريقيا 1972 ف لكاميرون. ف 1971، مشا حتارف ف فرانصا معا لفرقة د نيم ؤلامپيك ؤ لعب معاهم عاماين. ف ابريل 1975، عطاه پولي ميدالية كا تكريم ل لمشاركة ف لمونديال د 1970.
سعيد غاندي

سعيد غاندي، تولد ف 16 غشت 1948، هو كوايري مغريبي كان كيلعب وسايطي. حياتو. شارك غاندي ف كاس لعالم 1970 ف لمكسيك.
دريس باموس

دريس باموس، تولد ف 15 دجنبر 1942 ؤ توفا ف 16 ابريل 2015، هو كوايري مغريبي كان كيلعب وسايطي. حياتو. شارك باموس ف كاس لعالم 1970 ف لمكسيك. كان هو الكاپيطان ديال المنتخب المغربي فـكاس العالم ديال 1970 وكان رئيس الجامعة لملكية لمغريبية د لكورة من 1986 حتى لـ1992. لعب فـصفوف الفَرِيق ديال القوات المسلحة الملكية ديال الرباط من 1963 حتى لـ1973. المسار المهني. باموس لعب ف فريق الجيش الملكي ف البطولة. باموس مثل لمنتخب لوطني لمغريبي د لكورة ف الالعاب الاولمبية الصيفية ديال 1964 و ف نهائيات كاس العالم ديال فيفا 1970. من بعد ما سالا مشواره كلاعب، باموس ولى رئيس ديال لمنتخب لوطني لمغريبي د لكورة و نظم كاس افريقيا ديال الامم 1988 ف لمغريب. ف 2006، الكاف اختاروه كواحد من احسن 200 لاعب كرة القدم ف افريقيا فالـ50 عام الاخيرة. ف 2003، ترقى لرتبة جنرال بريكاد ف الدرك الملكي لمغريبي. الموت. توفّى باموس ف الرباط بعد معاناة طويلة مع المرض.
أحمد فرس

احمد فرس (تولد ف 7 دجنبر 1946، توفى ف 16 يوليوز 2025) هو كوايري مغريبي كان كيلعب مهاجم. احمد فرس هوّ اول كوايري مغريبي كياخد لكورة الدهبية د افريقيا، و مول الروكور ديال اكبر عدد د لبيوتا معا لمنتخب ب 36 بيت ف لماتشات الرسميين. فرس كان كيتلقّب ب "مول لكورة". لكاريير. لعب احمد فرس معا لمنتخب د لمغريب مابين 1966 و 1979. لعب لماتش اللول ديالو معا لمنتخب ضد سويسرا لي كان ماتش اميكال. شارك فرس ف كاس لعالم 1970 ف لمكسيك، و قبل ف لاقصائيات ديال نفس لبوطولة لي لعب فيها لمغريب ضد منتخبات ديال تونس، السينيݣال، غانا و نيجيريا. شارك ف لالعاب لؤلمپية د 1972، و ماركا 3 د لبيوتا ضد منتخبات قوية بحال المانيا لغربية و لاتحاد السوڤياتي، ف كاس افريقيا 1972 و 1978. و خدا معا لمنتخب كاس افريقيا 1976. دوّز فرس لكاريير ديالو ف لفراقي كاملة معا شباب لمحمدية من 1965، و رفض عروض ديال لاحتراف معا ريال مدريد و فرقة كوسموس لميريكانية. و كان هداف ديال لبوطولة جوج مرات ف 1969 و 1973 ب 16 بيت، و دّا لبوطولة معا فرقتو ف 1980 و كاس لعرش 1972 و 1975. ف 1982 عتازل و بدا كاريير ديال التدريب. توفى فرس على عمر د 78 عام بعد صراع طويل معا لمرض.
محمد لفيلالي

محمد لفيلالي، تولد ف 9 يوليوز 1945، هو كوايري مغريبي كان كيلعب مهاجم. حياتو. شارك لفيلالي ف كاس لعالم 1970 ف لمكسيك.
موهوب لغزواني

موهوب لغزواني، تولد ف 1948، هو كوايري مغريبي كان كيلعب وسايطي. حياتو. شارك لغزواني ف كاس لعالم 1970 ف لمكسيك، ؤ ماركا بيت ضد بلغاريا لي سالا ب تعادل 1-1 ؤ ربح فيه لمغريب اول نقطة ف تاريخ لمشاركات ديالو ف لمونديال. مورما عتازل ف 1983، خدم لغزواني شيفور ف واحد شاريكة ؤ موراها شيفور د طاكسي كبير باش يدخّل لمصروف د حياتو ليومية.
حميد لهزاز

حميد لهزاز، تولد ف 30 نونبر 1945 ف فاس ؤ توفا ف 13 يناير 2018 ف نفس لمدينة، هو كوايري مغريبي كان كيلعب ڭارديان. حياتو. شارك لهزاز ف كاس لعالم 1970 ف لمكسيك.
جيلالي لفاضيلي

جيلالي لفاضيلي، تولد ف 1940، هو كوايري مغريبي كان كيلعب مودافيع. حياتو. شارك لفاضيلي ف كاس لعالم 1970 ف لمكسيك.
حميد دحان

حميد دحان، تولد ف 1946 ف سيدي قاسم ؤ توفا ف 13 يوليوز 2020 ف نفس لمدينة، هو كوايري مغريبي كان كيلعب وسايطي. حياتو. لعب دحان معا اتحاد سيدي قاسم بين 1962 ؤ 1972 ؤ شارك معا لمونتخاب د لمغريب ف كاس لعالم 1970 ف لمكسيك. مورما عتازل، خدم ف بزاف ديال لادوار معا تيحاد سيدي قاسم منها تدريب ديال لفرقة، رياسة ديال لودادية ديال لعابا لقدام ؤ ناطق رسمي د لفرقة. ب زيادة على لكاريير ديالو ف كورة، خدم دحان ؤستاد ؤ قرّا ف لبتيدائي.
مصطفى شكري

مصطفى شكري لمعروف ب سميت پيتشو، تولد ف 1945 ؤ توفا ف 22 يناير 1980، هو كوايري مغريبي كان كيلعب وسايطي، كان واحد من ابرز لاعبي كرة القدم فالمغرب فسبعينيات القرن العشرين. تميز باسلوب لعب فني وسريع، وكان كيلعب فالمركز ديال الوسط الهجومي مع الرجاء الرياضي والمنتخب المغربي. حياتو. شارك شكري ف كاس لعالم 1970 ف لمكسيك. البدايات. تزاد مصطفى شكري فـ الدار البيضاء سنة 1945، وترعرع فـ احياء المدينة القديمة اللي كانت فيها الموهبة الكروية جزء من الحياة اليومية. بدا مسيرتو الرياضية مع فرق الاحياء قبل ما يكتشفوه كشّافة نادي الرجاء الرياضي، وينضم ليه فمنتصف الستينات. من اول مباراة، بيّن سميت پيتشو انه لاعب مختلف، يجمع بين السرعة، والتمريرات الدقيقة، والقدرة على خلق الفُرص من لا شيء. المسيرة مع الرجاء الرياضي. مع الرجاء البيضاوي، عاش مصطفى شكري واحد من الفترات الذهبية ديال النادي، وكان من ركائز الفريق طيلة السبعينات. خلال هاد الفترة، ساهم فـ انتصارات كبيرة ضد خصوم تقليديين بحال الوداد الرياضي والجيش الملكي، وكان محبوب بزاف من طرف الجماهير البيضاوية. من انجازاتو: المشاركة الدولية. سميت پيتشو كان من اللاعبين اللي مثّلو المنتخب المغربي فـ كاس العالم 1970 فـ المكسيك، وهي اول مشاركة للمغرب وافريقيا فهاد البطولة. لعب مباريات ضد المانيا الغربية وبيرو وبلغاريا، وكان من اكثر اللاعبين تحركاً فوسط الميدان. رجع للمغرب بعد المونديال كبطل شعبي، وكان مثال للاعب المغربي المجتهد اللي كيقاتل على راية البلاد. دافع على القميص الوطني فـ اكثر من **35 مباراة دولية** وسجل حوالي **12 هدف**، قبل ما يعتزل اللعب الدولي فـ منتصف السبعينات. اسلوب اللعب. كان مصطفى شكري يتميّز باسلوب لعب هجومي وذكي، يعتمد على المراوغة والتمريرات القصيرة السريعة. كان معروف بتفاهمو الكبير مع زملاؤو فالفريق بحال حسن اغميجة ومحمد فاخر، وكيعتبروه الجمهور احد رموز الجيل الذهبي ديال الرجاء. وكان كيتلقب بـ *«سميت پيتشو»* بسبب قصة طريفة: ملي كان صغير، كان كيشري الحلوى “پيتشو” قبل التدريب، وولات اللقبة المشهورة ديالو حتى عند الجمهور. وفاته. توفى مصطفى شكري فـ 22 يناير 1980، فـ سن صغير نسبياً (حوالي 35 سنة)، بسبب مضاعفات صحية مفاجئة. وفاته شكلت صدمة كبيرة لجمهور الرجاء الرياضي ولعشاق الكرة المغربية، ودفن فـ مقبرة الشهداء بالدار البيضاء. كل سنة، كيتنظمو مباريات تكريمية على شرفو، وكيتم تذكروه كاحد اعمدة كرة القدم المغربية. الارث والتكريم. بقى اسم سميت پيتشو محفور فذاكرة جماهير الكرة المغربية، خصوصاً فمدينة الدار البيضاء. كيعتبروه مؤرخو الكرة رمزاً للتواضع والابداع، وواحد من اللِّي مهّد الطريق للاجيال اللي من بعد. فـ 2010، تم تكريمو رسمياً من طرف نادي الرجاء الرياضي فـ حفل كبير عرف حضور لاعبين من جيلو.
أحمد لعلوي

احمد لعلوي، تولد ف 1949، هو كوايري مغريبي كان كيلعب مهاجم. حياتو. شارك لعلوي ف كاس لعالم 1970 ف لمكسيك.
عبدلقادر لخياطي

عبدلقادر لخياطي، تولد ف 1945، هو كوايري مغريبي كان كيلعب مودافيع. حياتو. شارك لخياطي ف كاس لعالم 1970 ف لمكسيك.
عبدلقادر لورياغلي

عبدلقادر مزوار لورياغلي لي معروف ب سميت لاستيك، تولد ف 1943 ف تطوان ؤ توفا ف 7 اكتوبر 2022، هو كوايري مغريبي كان كيلعب ڭارديان. حياتو. لعب لورياغلي معا الوداد البيضاوي ؤ شارك معا لمونتخاب د لمغريب ف كاس لعالم 1970 ف لمكسيك.
حمد معنينو

لحاج حمد معنينو السلاوي (تولد ف 1906 سلا، توفّا ف 11 ماي 2003 ف نفس لمدينة) كان سياسي و مقاوم و كتاتبي و توارخي مغريبي، من الناس د لحركة لوطنية د لمغريب. خدا لوسام د لعرش من عند لماليك لحسن التاني ف 3 مارس 1968. حياتو. تولد لحاج حمد معنينو ف 1906 ف لمدينة لقديمة د سلا. مشا و هو صغير يقرا ف سوريا و لبنان، فين قرا الدراسات لاسلامية. ملّي رجع للمغريب، بدا تيناضل ضد لحماية لفرانساوية على لمغريب و مشا علاود هاد النضال بزاف د لمرات للحبس، و تنفا 9 سنين ما كانش يقدر يسكن فيها ف سلا. ف 1946، ملّي رجع لمدينتو، كان من الناس اللي اسسو لحزب د الشورى و لاستقلال. كتوباتو. كتب معنينو بزاف د لكتوبا على لحوايج اللي عاش، و لا اللي عندها علاقة بحياتو، منها:
محمد الصديق معنينو

محمد الصديق معنينو (تولد ف 1944 ف طنجة) هو صحافي و كتاتبي و توارخي مغريبي. خدم بزاف د لعوامات ف لقناة اللولا، فين كان تيقدّم لخبار، و دار روپورطاجات مهمة (بحال ملّي مشا للمسيرة لخضرا). هو ولد لمناضل و التوارخي حمد معنينو. السيرة الداتية ديالو. محمد الصديق معنينو واحد من رواد الاعلام المرئي فالمغرب. تزاد فطنجة عام 1944، ودار بصمة كبيرة فالتلفزة المغربية خصوصا فسبعينات. كان معروف بالوسامة ديالو وبالاناقة ديالو، وزاد جمالو لكنتو الفاسية اللي كان كيقرا بها الاخبار، واللي كانت كتشوفوها شريحة كبيرة من المغاربة كل نهار. و بدا خدمتو فالتلفزة المغربية سنة 1969، وكان كلشي كيشجّعو باش يبدع فخدمتو الصحفية. الطموح ديالو والارادة والتحدي ساعدوه يحقق خطوات كبيرة فالمسيرة المهنية ديالو، ومن بين الاحداث اللي برز فيها كانت “المسيرة الخضراء”، اللي كانت حدث مهم واستثنائي فداك الوقت، وزادت مناسبات اخرى اللي ورّاتو مهاراتو وقدراتو. حصل على الاجازة فالقانون من كلية العلوم القانونية فالرباط، وشارك فتداريب ومؤتمرات جامعية فمجال الاعلام والاتصال والعلاقات الدولية فشي بلدان بحال فرنسا، المانيا، والولايات المتحدة الامريكية. شخص معنينو المتميز. الاستاذ معنينو كيتعتبر من ابرز الصحفيين فالمغرب، حيث ارتبط اسمو بمواكبة اهم التحولات الكبرى اللي عرفها المغرب تحت قيادة الملك الراحل الحسن الثاني ومن بعد تحت جلالة الملك محمد السادس. كان شاهد على محطات مفصلية من تاريخ المملكة، وقدر ينقل الاحداث بحرفية عالية وصدق كبير، اللي خلاه يكون مصدر ثقة للمغاربة فالمعلومات اللي كيقدمها. التغطيات والمقابلات الاعلامية. الصديق معنينو دار تغطيات اعلامية لعدد كبير من مؤتمرات القمم العربية، الاسلامية، والافريقية سواء فالمغرب او خارجو. حتى شارك فشي دورات للجمعية العامة ديال الامم المتحدة واللجنة الرابعة، ومثل المغرب فعدة لقاءات عربية ودولية، وتراس وفود اعلامية مغربية فمنتديات عالمية، وزار بزاف مناطق ف الشرق الاوسط، افريقيا واسيا اللي وقعات فيها احداث مهمة. باحترافية كبيرة، معنينو دار مقابلات مع عدد كبير من رؤساء الدول، رؤساء الحكومات، ووزراء الخارجية، وحتى مع كبار المسؤولين المغاربة على التلفزة. قدم برامج كتهتم بالاوضاع السياسية والاستراتيجية الدولية، ودار ربورتاجات على مواضيع جيوسياسية واقتصادية عالمية. الروح ديالو الجهادية. الحاج احمد كان من نوعية الناس القلائل اللي عندهم روح جهادية قوية وحياة وطنية صادقة. كان غني بالمبادئ والافكار، صلب فـ قناعاته ومواقفه، ما كيتسامحش مع انصاف الحلول. كان عنيد فـ دفاعه عن المظلومين والمستضعفين، ملتزم دائما صف الفقراء والمحرومين، ووفِي لاصدقائه ومبادئه. اعلامي وسياسي محنك. محمد الصديق معنينو ماشي غير صحافي او كاتب عام فـوزارة الاتصال، بل ظل عقود طويلة في قلب الاحداث الاعلامية والسياسية فالمغرب. كان مقرب من مراكز القرار، يقترح ويطبق، وقريب من التفاصيل اللي كتدور امام عينيه مباشرة. مذكراته كتعتبر استثناء جميل وفريد، حيث قربت القارئ من وقائع واحداث ملتهبة كانت كتدار فكواليس صناعة السياسة الكبرى بالمغرب، وهي احداث كان صعب الاقتراب منها او الكتابة عليها. وحتى الشخصيات الوازنة اللي غالباً كانت محاطة بـ هالة من القداسة وسلطان الهيبة، قدر معنينو يحكي عنها بصراحة وموضوعية. الاوسمة. محمد الصديق معنينو حصل على عدة اوسمة وتكريمات، من بينها: الكتب ديال الصديق معنينو. كتب الصديق معنينو بزاف د لكتوبا على حوايج وقعو ف حياتو و ف التاريخ د لمغريب، منها:
أسلوب التنين د الدبزة

اسلوب التنين د الدبزة ؤلا لكونڭ فو ديال التنين لجنوبي (ب الشينوية 龍形摩橋) هو اسلوب قديم و تيتعتابر واحد من فروع تالكونڭ فو. اسلوب التنين هو نمط تطور على الخصائص تاع التنين الشينوي الاسطوري. تاسيس ديالو. تنقل تاريخ اسلوب التنين بشكل شفوي ماشي مكتوب، داكشي علاش الاصول ديالو مامعروفاش كاملة. ولكن تيتڭال بلي تقدم من راهبة سميتها وو موي، و تعدل ف البلايص الشمالية والجنوبية فشينوا. التنين حيوان اسطوري، يعني ماعمّرو كان ف لواقع، ولكن هاد لاسلوب د لمدابزة تطور باش يحاكي لخاصيات ديال التنين ف لمخيّلة د الشناوا. التقنيات المهمين فيه. اسلوب التنين د الدبزة تيركز على النمو العقلي و الروحي لي تايجي من لممارسة.
.jp

jp. هو كوض د لبلاد ديال ضومين د انترنيت د النيڤو اللول ديال سيتات لي تابعين ل الجاپون. هاد الكوض تدار ف 1986 و كاتسيّرو مؤسسة سميتها السربيس ديال الروجيستر د الجاپون ().
خدايمي

لخدايمي (النݣليزية: User) هو واحد الفرد للي كايخدّم ؤلا يستعمل واحد السربيس لورديناطور ؤلا واحد الريزو انفورماتيك. لخدايمي غالبا ما كايكون عندو حساب تاع لخدايمي ؤ كايتؤطونتيفيا ل السيسطيم ب السمية د لخدايمي (النݣليزية: Username) شي صوفتويرات كا يكتافيو يوفرو سربيسات ل سيسطيمات ؤخرين ؤ بالتالي ما كايكونش عندهم خدايمية اخرانيين.
سارة بلالي

سارة بلالي، تولدات ف 1992 ف دارلبيضا، هي باحتة مغريبية متخصصة ف لميكروبيولوجيا. حياتها. تزادت بلالي ف كازا، خدات لبكالوريا ف شعبة د لفيزيك-شيمي ف 2010 ؤ كملات قرايتها ف جاميعة لحسن تّاني ف لافاك د صيونص د بن مسيك فين دارت تخصص ديال لبيولوجيا. دارت موراها ماسطر دولي بين لافاك ديالها ؤ جاميعة اكس مارساي ف فرانصا ف تخصص د عولوم صحة ؤ تنمية. ف لماسطر ديالها دارت صطاج ف لمعهد صبيطارو-جاميعي د مارساي معا لپروفيسور ديديي راولت لي خدمات معاه على تحليل د لباكتيريات. موراها قتارح عليها لپروفيسور راولت تلتاحق ب لمعهد ف 2015 فين وجدّات لاطروحة ديال دوكتورا ؤ خدمات على لميكروبات د لمعدة. كانت بلالي من لوالا لي خداو تصويرة د لكوڤيد-19 ب ميكروسكوپ اليكطروني.
ماكسيبون

ماكسيبون (السمية لاصلية Maxibon) ماركة ديال لڭلاص كاتصاوبها شركة فرونيري "Froneri". هاد لپرودوي مكوّن من جيهة فيها "ايس كريم" فيه طراف د شّكلاط، و جيهة خرة على شكل ساندويتش مدوّر ب جوج بيسكويات. هاد لماركة بانت عند شركة اطالجيل ف طّاليان ف 1989، ؤ بدات كاتبيعها شركة نيستلي فاش شرات اطالجيل. ف 2016، شركة فرونيري، لي تابعة ل نيستلي، شدات لانتاج د لماركة د ماكسيبون.
أڭارثا

اڭارثا ؤلا اڭارطا ؤلا اڭارطي هي مملكة اسطورية تيتڭال بلي كاينا فقلب الارض. و تيرتابط التصديق ديالها بنظرية تاع الارض المجوفة و هي نظرية شايعة ف علم الباطنية. التاريخ. نشر الكساندر سان ايڤ دالڤيدر عالم السحر لفرنساوي ف لقرن 19 اول رواية "موثوقة" ل اڭارطا ف اوروپا. و على حساب شنو كتب فراه عالم "اڭارطا" لمخبي و لحكمة ديالو و ثروة ديالو كلها غتعطا للبشر، ملي ترقى المسيحية للوصايا لي صاغها نّبي موسى و الله شي نهار، بمعنى ملي تكون الفوضى كاينا ف عالامنا غادي تستبدل بالتزامن. وقدم سان ايڤ وصف حي ل"اڭارطا" فهاذ الكتاب بحالا راه بلاصا كاينا بصح، فجبال الهيمالايا ف التيبيت. لمستكشف لپولوني فيرديناند اوسيندوڤسكي تا هوّا كتب كتاب على هاد لموضع لؤسطوري ب عنوان "لوحوش و الرجال و لارباب". و فالكتاب تيعاود اوسيندوڤسكي قصة تنقلات ليه على مملكة كاينا داخل الارض. وكانت معروفة عند المجتمع البوذي الخيالي ب سميت اڭارتي. الاتصالات مع الاساطير. تاترتابط اڭارطا فبزاف تلمرات مع شامبالا (تيتڭال ليه بزاف تلمرات "شانڭريلا" فبعض النصوص) و لي عندو بلاصة كبيرة فتعاليم لڤاجرايانا البوذية و الكالاتشاكرة التيبيتية و تعاودات تحيات فالغرب من قيبال مدام بلاڤاتسكي و المجتمع الثيوصوفي. كيعتابرو اللاهوتيين بلي اڭارطا مجمع شاسع من الكهوف تحت التيبيت تيسكنوها نص ارباب لي كيتسماو اسورا Asuras. تتشوف هيلينا ونيكولاس رويريتش، لي تتوافق تعاليم ديالهوم مع طّيوصوفيا، بلي شامبالا عندها وجود روحاني و فيزيكي بجوج.
لعاود-ولادة

لعاود-ولادة ؤلا لعاولادة ؤلا النوضة (ب، ) حاراكة لي بانت ف ؤروپا لي رجّعات لقيمة د لاداب، لفن و لفلسفة ديال ليونان و رّومان، لي كانو فقدوها ف لفترة التاريخية لي كاتسما "لفترة لمضلّمة ف ؤروپا". هاد لحاراكة كانت بدات ف طّاليان، و جات ف لفترة لينتيقالية مابين لقرون لوسطانية و لفترة لعصرية. ديجا من لقرن 14 كانو شي مدون طاليانية عرفو تطورات تقافية د ما قبل النوضة. معا لمجي د لقرن 15، اغلبية د لمدون د الطاليان، و شي مدون ؤروپية خرة نتاشرات فيهوم هاد لحاراكة، ف هاد لفترة لي كاتسمّا لعاود-ولادة ؤلا "النوضة اللولة". ملي وصل لقرن 16، كانت ؤروپا كاملة دخلات ف لفترة د النوضة. "النوضة لفنية" هوّا مصطلح لي كيوصف لاعمال لفنية لي تدارو ف هاد لعصر، لي خداو لالهام ديالهوم من لفن ليوناني الروماني بشكل كبر، و من لفن د لقرون لوسطانية بشكل قل. هاد لفترة تميّزات تا ب تطور التصورات د لكون، و لاصلاحات دّينية، وسايل جديدة ديال نشر لمعلومات (لمطباعة)، كتيشافات كبار، و تطور قتيصادي لي دعم ؤ تّدعم ب ابداعات و ختيراعات جديدة. نوطات لوغاوية.
خديجة بنت محمد السادس

الاميرة خديجة بنت محمد السادس بن لحسن التاني (10 صفر 1428 هـ الموافق 28 فبراير 2007م) هي الثانية فولاد الملك محمد السادس من مرتو سلمى بناني. تولدات ف الرباط، خوها الكبير هو لامير مولاي الحسن ولي عهد لمغريب. صدر باها مرسوم بالعفو الملكي على الاف ت لمحابسيا باش يحتافل بالمولد ديالها. زارت خديجة تونس مع مها ف يونيو عام 2009.
بومبي

لبومبي موضف كينتامي ل جانب الوقاية المدنية بحيت عندو المهمة ديال اطفاء الحرائق ف الديور و عندو حتى المهمة ديال الميترناجور يعني يعتق الناس لي كيغرقو ف عرض البحر.
تي فلوو

تي فلوو ولاّ التيفلو، ولاّ طيفلو (ب لحروف لاتينية TFLOW، تولد ف 21 اكتوبر 1994 ف تاونات) و سميتو د بصح طارق التازي هو راپور مغريبي، بدا ف رّاپ ف 2011. حياتو. تولد تي فلوو ف تاونات ف 1994. ملّي دار 6 سنين، رحلو دارهم ل فاس، و تما فين كبر. قرا حتا السيزيام شعبة اداب و من بعد خرج من القرايا. خدم حجّام ولكن حبس هاد لخدمة ف 2016 حيت ما كانتش عاجباه و ماكانش باغي يكمل فيها. لاغاني ديالو. تي فلو عندو بزاف د لاغاني معروفة ف لمغريب، و بزاف منهم عندم كليپات. من لاغاني لمعروفة ديالو كاين:
راي

الرّاي هو نوع د لموسيقا بدا ف لغرب د لجزاير، و نتاشر بزاف تا ف الشرق د لمغريب. لاصل ديالو كان هو لموسيقا د الشيوخ د لعروبية د الدزاير اللي كانو كيغنيو لقصايد ب لڭصبة و لڭلاّل. خداو مغنيين جداد هاد لاغاني ف اللخر د السبعينات واللول د التمانينات، زادو عليهم الات جداد بحال لپيانو، و سمّاو راسهم الشباب، و هاكادا بداو لموسييقا د الراي. من الشباب اللي معروفين ف التاريخ د الراي كاين خالد و مامي و حسني. لاصل ديالو. كاين بزاف د لهضرة على لاصل ديال الراي و منين جدا، و لكن لاغلبية د لعيون كاتقول باللي بدات هاد لموسيقا ف مدينة سيدي بلعباس ف الدزاير، و موراها مشات ل وهران، فين كبرات و بدات تاتعرف ف لعالم كامل. لاصل د لكلمة هو الراي د لواحد، زعما شنو بانليه، حيت هاداك اللي كيغنّي كيهضر على شنو باين ليه ف لموضوع اللي كيغني عليه.
كباب د إسكندر

كباب د اسكندر هو واحد من اشهر تالاطباق فشمال غرب تركيا. خدا سميتو من المخترع ديالو اسكندر افندي للي عاش ف مدينة بورسة (الشمال لغربي د تركيا) فلخر تالقرن 19 فالامبراطورية العثمانية.
ألانا راي

الانا راي مومتيلة پورنو ميريكانية من اصل لبناني تولدات ف 9 فبراير 1988 ف مدينة فريهولد فولاية نيو جيرسي الميريكانية، سميتها تبصح اليزابيث كولمان.
إلين (مومتيلة پورنو)

الين مومتيلة پورنو ميريكانية تولدات ف 21 يوليوز 1981 ف مدينة كوس باي ف ولاية ؤريڭون الميريكانية، سميتها تبصح كاساندرا ويلمان.
توفيق بوعشرين

توفيق بوعشرين (تولد ف 1969 ف مكناس) هو صحافي مغريبي، و لمدير د لجريدة د "اخبار ليوم". كان من لمؤسسين د لجريدة د "لمساء"، اللي بداها مع رشيد نيني ف 2006، و خرج منها ف 2008. ف فبراير 2018، تقبط بوعشرين عند لبوليس، بالتهمة ديال "لبيع و الشرا د بنادم، و لاغتصاب و التحرش". من موراها تحكم عليه ب 15 لعام د لحبس. بزاف د لجمعيات و لمنضمات تيقولو باللّي هاد التهم غي ملصقة ب بوعشرين، و باللي تقبط ف لحبس حيت هو صحافي و داكشي اللي كان تيكتب ما كانش تيعجب الدولة. ف 29 يوليوز 2024، خرج من حبس لعرجات 2 فين كان مشدود، بعدما جاه عفو ملكي.
حوكومة

لحوكومة هيّا واحد لمؤسسة سياسية، لي كاتّمتّل ف سيستيم ؤلا مجموعة د الناس لي عندهوم سلطة تنفيدية فوسط شي جماعة منضّمة، عادةً دولة، و لي كاتسيّر شي جماعة ؤلا بلاد. ف نضام برلماني، كاتكون لحوكومة مسؤولة قدّام لبرلمان لي كيتكوّن من مومتلين منتاخبين ديال الشعب. ف نضام رئاسي، كاتكون لحوكومة مسؤولة قدّام رّئيس بوحدو. لحوكومة كاتدير قرارات ؤ كاتنفّدها بشكل لي كيضمن لاستمرارية ديال الدولة. رّئيس ديال لحوكومة كيتسما تا رئيس د لوزارا ؤلا لوزير اللول. نوطات لوغاوية.
مهدي طاريمي

مهدي طاريمي (مزيود ف 18 يوليوز 1992) لعّاب ايراني كيلعب مهاجم هداف معا لفرقة لبرتغالية د ف. س. پورطو و معا لمنتخب د ايران د لكورة. ف 2010، بدا لكاريير لكروية ديالو ف ايران معا فرقة "شاهين بوشهر". لعب لمرة لّولة معا لمنتخب د ايران ف 2015، و شارك ف كاس لعالم 2018، كاس اسيا 2019، و كاس لعالم 2022.
ليسا (موغنية)

ليسا (سميتها الحقيقية: لاليسا مانوبان، بالهانڭل: 리사) تولدات ف 27 مارس 1997 هي موغنية راپ طايلاندية و راقصة و موغنية و عارضة و اصغر وحدة ففرقة البنات الكورية بلاكپينك. حياتها. تولدات ف 27 مارس 1997 فبوريرام، طايلاند. تتعرف تعزف على ماكينة اليوكليلي. بدات الشطيح فعمر صغير وكانت جزء من طاقم تالرقص لي سميتو "We Zaa Cool" مع «بام بام» من ڭوط7. و ليسا بوحدها للي تقبلات ف واي جي انترتينمنت ف تجارب الاداء تاع طايلاند فعام 2010 و نضمات للوكالة ف ابريل 2011. و ولات اول فنانة ماشي كورية عند واي جي انترتينمنت. ف نونبر 2013 بانت ليسا مع مينو (من فرقة وينر) و بوبي و بي اي (من فرقة ايكون) و جينهوان ف ڤيديو كليپ "رينڭا لينڭ" للمغني تايانڭ. و فمارس 2015 ولات ليسا عارضة ل ماركة الحوايج «نونا9اون» ومن بعد ولات عارضة ل ماركة تاع مستحضرات التجميل «مون شوت» ف2016. تدربات ليسا للمدة تاع خمس سنين و تلاتة تشهورا من ابريل 2011 حتا ترسمات الفرقة ف8 غشت 2016 و لموقع ديالها راقصة رئيسية، راپورة، موغنية و ماكني (اصغر عضوة فالفرقة). الحياة الشخصية. فصيلة دم ديالها هي O. وليسا كاتهضر ببزاف تاللغات بحال الطايلاندية، نّڭليزية، لكورية، الجاپونية، و الشينوية.
عاداد لولي

لعاداد اللوّلي (ب، ب ) هوّا عاداد لي لقواسم لوحيدين ديالو هوما 1 و لعاداد براسو. متلا 2، 3 و 5 اعداد لولية حيت كلا واحد فيهوم ماكيتّقسم غير على 1 ؤلا على راسو (2، 3، ؤ 5 ب هاد تّرتيب). لعاداد لي لي ماشي لولي كيتسما عاداد مركّب (ب ). متلاً 4 عاداد مركب، حيت كيتّقسم على 2 (formula_1)، بلاضافة ل 1 و 4. لعاداد 1 هوّا لوحيد ف لاعداد لموجبة لي ما لولي ما مركب. اي عاداد لي كبر من 1 يقدر يتّكتب على شكل تعميل ديال لاعداد لّولية (اعداد لولية مضروبة ف بعضياتها لي كاتعطي داك لعاداد)، متلاً formula_2. لخدمة على لاعداد لّولية شغلات لعولاما د لماط من لفترة ليونانية لقديمة، و تا لعولاما لمسلمين ساهمو ف التطوير د لفهم ديالها. ف جوايه 300 قبل لميلاد، لماطيماتيسيان ليوناني ؤقليدس بيّن بلي لاعداد لّولية ماكيتسالاوش. من ديك سّاع و لحرايفيا د لماط كيحاولو يلقاو شي فورمولة عامة (ب ) لي كتميّز لاعداد لّولية على لمركّبة، ولاكين ل حد سّاعة تاحد مالقاها، و وخا كاينين بعض لپاطيرنات ف تّوزيع ديالهوم، لاعداد لّولية كيبانو بشكل عام مرتّبين بشكل عشوائي ف سّلوم د لاعداد طّبيعية. اسهل طريقة باش يتحدد واش شي عاداد formula_3 راه لولي ؤلا مركّب هوّا لالڭوريتم د لقسيم لمعاود، لي كيجرّب لقسيم على جميع لاعداد من 2 تال formula_4، و يلا قسم واحد فيهوم لعاداد لمعني راه كيكون مركّب، و يلا تا واحد ماقسم لعاداد لمعني، كيكون لولي. هاد طّريقة تقيلة بزاف، و كاينين دابا الڭوريتمات لي سرع منها. اكبر عاداد لولي تّكتاشف تال دابا هوّا formula_5 لي فيه 24. 862. 048 نمرة ف لمجموع، و تّلقا ف اطار لپروجي د لبحت لكبير د لانترنيت على اللوليات د ميرسين (ب ). بزاف د لمسايل لمرتابطين ب لاعداد اللولية بشكل موباشير ؤلا لاموباشير باقين من هادي قرون ماتحلو، بحال لحدسية د ڭولدباخ لي كاتڭول بلي اي عاداد جوجي من 4 ل لفوق يقدر يتّكتب على شكل مجموع ديال جوج اعداد لولية (متلاً formula_6، formula_7، formula_8، …) ولاكين لحد الساعة مامتبوتاش هاد لقضية 100% ب نّسبة ل جميع لاعداد الجوجية من 4 ل لفوق. كاينة تا لفرضية د ريمان لي عندها رتيباط معا بزاف د لمسايل ف لماط ف فروع مختالفين، و منها لاعداد اللولية. لاعداد اللولية عندهوم تطبيق عملي ف لانفورماتيك، حيت كيدخلو ف لكريپطوڭرافيا، لي كاتعتامد على حقيقة بلي ساهل باش تضرب جوج اعداد لولية ف بعضياتهوم ف ؤرديناتور وخا يكونو كبار بزاف، ولاكين صعيب تقشع هاد جوج اعداد يلا عندك غير نّتيجة د ضّرب ديالهوم. ف نّيڤو لقافز د لماط، كاين تعميم ديال لمفهوم د عاداد لولي، متلاً ف خاتم، لي يقدر يكونو فيه عناصر لولية (ب )، ؤلا ميتالي لولي (ب ).
مسبقة ميترية

لمسبقة لميترية (ب ) هيّا مسبقة د عبرة لي كاتّزاد ل عبرة بسيطة باش تعطي مضاعفات ؤلا اجزاء ديال هاد لعبرة. جميع لمسبّقات لميترية لي مخدّمين دابا عشريين (مبازيين على لعاداد 10). كلا مسبّقة ميترية عندها رمز وحيد لي كيقدر يتزاد ف لبدية د كلا عبرة بسيطة، باش تعطي عبرة خرة لي كاتساوي لعبرة لبسيطة مضروبة ف ؤلا مقسومة على مضاعف ديال عشرة. متلاً لمسبّقة كيلو- "kilo" كاتعطي عبرة كاتساوي 1000 مرة لعبرة لاساسية، بحال كيلوڭرام = 1000 ڭرام، كيلوميتر = 1000 ميترو، كيلوجول = 1000 جول. لمسبّقة ميلي- "mili"، لعكس ديالها كاتدل على عبرة لي كاتساوي لقيمة د عبرة بسيطة، بحال ميليميتر = ميترو. لمسبّقات لعشرية من بين لمزايا ديال سّيستيم لميتري، و 6 منهوم كيرجعو ل لوقت فاش بدا كيتخدّم هاد سّيستيم ف عوام 1790. تا معا عبرات لي ماشي ف سّيستيم لميتري، كيتخدّمو هاد لمسبّقات شي مرات. لمسبّقات ديال سّيستيم لعالمي هوما لمسبّقات لي تّختارو بشكل رسمي باش يتخدّمو ف سّيستيم لعالمي د لعبرات، من طاراف لبيرو لعالمي ديال لوزان و لعبارات (ب ). ف 18 نونبر 2022 تزادو 4 ديال لمسبّقات لميترية بشكل رسمي هوما كويطّا (formula_1)، رونّا- (formula_2)، رونطو- (formula_3)، و كويكطو- (formula_4).
الحل تاع دولة وحدة

الحل تاع دولة وحدة (النڭليزية: One-State solution؛ العربية: حل الدولة الواحدة؛ العبرية: פתרון המדינה האחת) للي بعض المرات كايتسمى دولة بجوج اوطان (النڭليزية: bi-national state)، هو واحد الحل مقتاراح للصراع لاسرائيلي الفلسطيني للي كايقتارح التصاويب ديال دولة وحدة ل لفلسطينيين ؤ لاسرائيليين، شادّة من الواد تاع لاردن (الحدود مع لاردن) حتال الميديطيراني ؤ تكون كا تضم اسرائيل، الضفة الغربية ؤ قطاع غزة. مسطلح الواقع تاع دولة وحدة كايوصف المعتقد ؤلا الشوعور د ان لامر الواقع ف اسرائيل/فلسطين كايفرض بانهم عمليا ديجا دولة وحدة. بزاف د الموضيلات تعطاو كا مقترح يتامپليمونطا بيه الحل تاع دولة وحدة. الموضيل اللول هو الدولة المركزية للي كاتكون فيه حكومة وحدة كاتحكم الطيريطوار د فلسطين/اسرائيل كامل ؤ للي ڭاع السكان ديالها كايتمتعو فيه بالجنسية ؤ كاتعطاهم نفس الحقوق ب غض النضر على ليتنية ؤلا الديانة متاعهم. شي اسرائيليين كايطالبو ب ڤيرصيو ديال الموضيل للي فات للي اسرائيل كاتانيكسي فيه غير الضفة الغربية ؤ ماشي قطاع غزة ؤ كاتحافض فيه على الطابع ليهودي ؤ الديموقراطي متاع الدولة مع اقلية عربية كبر من للي عليه دابا. الموضيل التاني كايدعي لان اسرائيل تانيكسي الضفة الغربية ؤ تصاوب ل لفلسطينيين للي فيها اقليم كايتمتع ب لوطونومي. الموضيل التالت كايتلخص فالتصاويب ديال دولة فيدرالية عندها حكومة مركزية ؤ مديريات فيدرالية، شي وحدين فيهم فلسطينيين ؤ لوخرين يهوديين. الموضيل الرابع عبارة على كونفيدرالية بينات الدول الراهنة د الحل تاع جوج دولات فين الدول بجوج غايكونو مستاقلين على بعضياتهم ولكن كايتشاركو السلطة ف شي مجالات ؤ فين الاسرائيليين ؤ الفلسطينيين بجوج عندهم الحق ديال الاقامة فالدولات بجوج. واخا الحل تاع دولة وحدة كايتناقش كتر فالاوساط لاكاديمية، غير هو باقي ما خداش حقو فالجهود الرسمية ديال الحل د النزاع حيت كايغمق عليه الحل تاع جوج دولات. حسب واحد الستيطلاع تدار ف 2017، الحل تاع دولة وحدة كايحضى ب تاييد عند 36% ديال الفلسطينيين، 19% ديال ليهود د اسرائيل، ؤ 56% ديال عرب 48. ولكن واخا هاكداك الهتيمام بالحل تاع دولة وحدة غادي ؤ كايكبر حيت الحل تاع جوج دولات ما وصّل لحتى مخرج.